user
(ephakamisa ikhanda) Sekunguwe njalo baba?
(sakuncokola) Ubuza ibhasi libhaliwe?
(naye athi ukumamatheka) Hawu! Kanti wena sewaba yibhasi? (bahleke
bobabili)
(ahlale kwesinye isihlalo) Uboshiwe ngempela uDlamini. Kusasa uzoya
kobingelela imantshi.
Ashile! Kuhle-ke uma eboshiwe. (athule kancane)
Nginovadlwana kodwa mina baba.
Kodwa! Kodwa! Uvadlwana! Yini manje?
(ngokuzithoba) Baba! Igazi likaMbandlwa lichithekile, induna yaboshwa.
Konke lokhu akusho lutho kuwe?
(ngolaka) Uthini manje? Mina ngibona kuzobathambisa ukuboshwa
kwenduna.
(aphakamise izwi nomoya wakhe wenyuke) Hhayi bo! Ubathatha
kancane wena abantu bakule ndawo. Uyakhumbula ngesikhathi sodlame?
Iningi labantu balapha bayayithanda inkosi futhi bayayihlonipha. (ehlise
umoya) Baba, ngicela ukubone lokhu engikushoyo. Mina bengingacabangi
ukuthi lesi simo sizoze sifike kuleli banga esesikulo. Uyabona, nenja uma
ikhonkotha uke unganaki. Wethuke uphele uma isizifikela ngamazinyo
kuwe. Baba, izwe lizobheduka. Mina ngibona kungcono wena uzehlise
enkosini noma uyeke kwabona ubukhansela lobu.
(ethukuthela) Hheyi! Hheyi! Kanti usudleni wena? Lezi zinto ozishoyo
zombili angizamukeli! Lungamane luchitheke uphoko! Lutho mfazi! Ngeke!
(enyuke ngolaka naye) Ubani umfazi weBafana? Ubiza mina ngomfazi?
Wena awufuni ukuboniswa! Ngiyakutshela, uyongikhumbula seluchithekile
lolu phoko lwakho.
(abhoke kakhulu) Uzwa kanjani wena! Angisilo ivaka mina! Futhi, vala lo
mlonyana wakho singaze sethusane.

1. Uboshelweni uDlamini?
assistant
Uboshelwe ukushaya uMbandlwa